Info jazyky zápis AR 2026/27
Základné informácie pre študentov prvého ročníka denného aj externého štúdia o výučbe cudzích jazykov na PraF UK – Ústav cudzojazyčnej právnej komunikácie
 Názov predmetu: Anglický/Nemecký/Francúzsky jazyk pre právnikov 1 (letný semester)
Štatút predmetu: povinne voliteľný predmet/PVP. Úspešné absolvovanie 5-tich za sebou nasledujúcich semestrov jedného (toho istého) cudzieho jazyka je nevyhnutnou podmienkou získania titulu Bc. Je možné si zapísať aj viac cudzích jazykov podľa ponuky predmetov ÚCPK, povinnosť absolvovať jeden cudzí jazyk v plnom profile piatich semestrov platí iba pre jeden z nich.
Ponuka cudzích jazykov poskytovaných ÚCPK:
povinne voliteľné predmety/PVP (päť semestrov v rámci Bc. štúdia):
· anglický jazyk pre právnikov
· nemecký jazyk pre právnikov
· francúzsky jazyk pre právnikov; 
výberové predmety/VP: 
· Úvod do španielskej právnej terminológie (jeden semester v rámci Bc. štúdia podľa kapacitných možností ÚCPK)
· Latinčina pre právnikov 1,2 (dva semestre)
· Štylistika a rétorika (jeden semester)

Predpokladaná úroveň: B2 pre PVP, B1 pre VP.
Odporúčanie: ako profilový (nevyhnutný) odporúčame zapísať si ten cudzí jazyk, ktorý ovláda študent najlepšie.
Upozornenie: 
Ak si študent zapíše iba jeden cudzí jazyk, nie je možné tento jazyk vymeniť v priebehu Bc. štúdia za iný. Ak si zapíše viac cudzích jazykov, môže pokračovať v štúdiu toho, ktorý zvláda najlepšie a štúdium ostatných zanechať. 
Študijný materiál pre PVP: 
Anglický jazyk pre právnikov 1 – Iva Dudášová: Legal English Essentials 1
[image: A blue and white cover with white text

AI-generated content may be incorrect.]       Učebnica Vám vydrží 2 semestre štúdia (teda na AJP 1, 2)
Francúzska právna terminológia 1,2 - Jana Tomaščínová: Úvod do právnické francouzštiny 1, 2 (Karolinum 2019),  pravnickaliteratura.sk,  (e-shop aj kamenná predajňa Jesenského 5 Bratislava)
ÚCPK je aj centrom, ktoré umožňuje záujemcom/študentom prihlásiť sa na TOLES skúšku.
TOLES – certifikát: Jazyková skúška Test of Legal English Skills (TOLES) je skúška z odbornej angličtiny pre právnikov. Je organizovaná spoločnosťou Global Legal English, ktorá úzko spolupracuje s The Law Society of England and Wales a bola vytvorená v spolupráci s renomovanými advokátskymi kanceláriami. Po zániku možnosti absolvovať ILEC (International Legal English Certificate), ide o jedinú medzinárodne uznávanú skúšku z právnickej angličtiny, ktorú je možné podstúpiť. Od roku 2018 je Právnická fakulta Univerzity Komenského jediným certifikovaným skúšobným centrom v rámci siete vysokých škôl na území Slovenskej republiky.
https://www.flaw.uniba.sk/pracoviska/ustavy/ustav-cudzojazycnej-pravnej-komunikacie/centrum-odbornej-certifikacie/

